絳州

絳州 ， 中國南北朝時設置的州 。 北周武成二年 （ 560年 ） 改東雍州置 ， 治所在龍頭城 （ 今山西省聞喜縣東北 ） 。 後徙治柏壁城 （ 今山西省新絳縣西南 ） ， 建德六年 （ 577年 ） 又徙治玉壁城 （ 今山西省稷山縣西南 ） 。 隋朝開皇三年 （ 583年 ） 徙治臨汾縣 （ 後改爲正平縣 ， 即今新絳縣 ） 。 大業三年 （ 607年 ） ， 改爲絳郡 。 唐朝武德元年 （ 618年 ） 復爲絳州 。 天寶元年 （ 742年 ） 改爲絳郡 ， 乾元元年 （ 758年 ） 又改爲絳州 。 屬河東道 。 戶八萬二千二百四 ， 口五十一萬七千三百三十一 。 下領七縣 ： 正平縣 、 太平縣 、 曲沃縣 、 翼城縣 、 絳縣 、 聞喜縣 、 垣縣 。 轄境相當今山西省曲沃 、 稷山 、 絳縣 、 新絳 、 翼城 、 萬榮 、 河津 、 襄汾 、 夏縣 、 垣曲 、 聞喜等縣市地 。 金朝興定二年 （ 1218年 ） 升爲晉安府 。 元朝初年 ， 爲絳州行元帥府 ， 河 、 解二州諸縣皆隸焉 。 後罷元帥府 ， 仍爲絳州 ， 隸平陽路 （ 後改晉寧路 ） 。 下領七縣 ： 正平縣 、 太平縣 、 曲沃縣 、 翼城縣 、 稷山縣 、 絳縣 、 垣曲縣 。 明朝初年 ， 省正平縣入州 。 屬平陽府 。 清朝雍正二年 （ 1724年 ） 升爲絳州直隸州 。 1912年廢州 ， 改本州爲新絳縣 。